آمریکا  اوزای و راکت اورتیجی‌سی سپیس ایکس، دونیانین ان گوج‌لو راکتی فالکون هیوی‌نی اوزایا آتدی.
تئسلانین اوست یؤنتیجیسی و سپیس ایکس قوروجوسو میلیاردر ایش آدامی ائلون موسکا عاید راکت، فلوریدا ایالتین‌ده‌کی کندی اوزای مرکزین‌دن پروبلئم‌سیز بیر شکیل‌ده آتیلدی.
فالکون راکتینین ایچینه تئسلا اورتیمی الکتریک‌لی اسپور بیر اتومبیل ده یئرلشدیریلدی. قیرمیزی رودستره آسترونوت پالتاری گئیه‌ن جان‌سیز بیر مانکن اوتوردولدو.
فالکون هیوی مارسا دوغرو یول آلارکن، آتیلدیق‌دان قیسا بیر مدت‌دن سونرا کپسولدان آیریلان ایکی راکت دونیایا قاییتدی، اوچونون ایسه آتلانتیک اقیانوسونا ائنمه‌سی گؤزلنیلیر. قاییدان بو راکتلر یئنی‌دن ایستیفاده ائدیله‌جک.
تخمیناً یوز مین نفر سپیس ایکسه عاید دونیانین ان گوج‌لو راکتینین آتیلما آنینی ایزله‌مک اوچون بؤلگه‌یه آخین ائدرکن، میلیونلارجا انسان راکتین یوکسلیشینی جان‌لی یاییندان ایزله‌دی.
کپسولون گونش اطرافین‌دا یوزلرجه، حتی میلیونلارجا ایل دؤنمه‌سی گؤزلنیلیر.
